Idun Reiten

Idun Reiten (1942–2025) var en norsk professor i matematikk ved Norges teknisk-naturvitenskapelige universitet (NTNU). Hun blir regnet som en av Norges fremste matematikere av sin tid.Idun Reiten ble Årets Møbius   fra Universitetsavisa (26.9.07) Hennes forskningsområde var representasjonsteori for artinske algebraer, kommutativ algebra, ordninger og homologisk algebra.

Hun studerte matematikk ved Universitetet i Oslo og fikk hovedfag på avhandlingen Über ein Problem der additiven Zahlentheorie, altså om additiv tallteori. Doktorgraden tok hun ved Illinois State University i 1971. Avhandlingen i abstrakt algebra het Trivial extensions and Gorenstein rings etter den amerikanske Daniel Gorenstein (1923–1996), og var veiledet av den norsk-ættede Robert Merle Fossum. Hun ble med dette den andre norske kvinnen med doktorgrad i matematikk. Den første var Elizabeth Stephansen som disputerte i Zürich i 1902.

Reiten underviste ved Norges lærerhøgskole i Trondheim, der hun ble professor i 1982, og senere ved NTNU. I 2011 ledet hun forskergruppen innen algebra.

Reiten satt i styret for Abelprisen og ble i 2007 første kvinne innvalgt i matematikkgruppen til Kungliga Vetenskapsakademien. I 2007 ble hun og tildelt Møbiusprisen.Idun Reiten ble årets Møbius  fra Universitetsavisa (26.9.07)

Hun var medlem av Det Kongelige Norske Videnskabers SelskabDKNVS' medlemsoversikt, gruppe for matematikk  og Det Norske Videnskaps-Akademi.

Reiten var i 2007 kandidat til Årets trønder.

 Utmerkelser 
Reiten ble i 2009 tildelt Fridtjof Nansens belønning for fremragende forskning (matematisk-naturvitenskapelig klasse) med den tilhørende Nansenmedaljen for fremragende forskning.

Kongen utnevnte i 2014 Reiten til kommandør av St. Olavs Orden «for sin innsats som matematiker».

I 2015 ble hun utnevnt til æresdoktor ved matematikkfakultetet, universitetet i Bielefeld.

 Referanser 

 Eksterne lenker 


  Publikasjoner av Idun Reiten

Kategori:Norske matematikere
Kategori:Professorer ved NTNU
Kategori:Kommandører av St. Olavs Orden
Kategori:Medlemmer av Det Kongelige Norske Videnskabers Selskab
Kategori:Medlemmer av Det Norske Videnskaps-Akademi
Kategori:Medlemmer av Kungliga Vetenskapsakademien
Kategori:Prisen for fremragende forskning
Kategori:Alumni fra Universitetet i Oslo
Kategori:Alumni fra Trondheim katedralskole
Kategori:Personer fra Klæbu kommune